ANCOM (Autoritatea Nationala pentru Administrare si Reglementare in Comunicatii) a publicat statisticile oficiale privind calitatea serviciilor de internet fix si mobil in Romania pentru trimestrele I-III ale anului 2015.

Generate pe baza unui număr de peste 120.000 de teste efectuate de utilizatori de la începutul anului si până in prezent, dintre care aproximativ 100.000 au fost validate, statisticile oficiale exclud acele măsurători identificate drept erori sau tentative de influenţare a rezultatelor. Astfel, potrivit datelor publicate pe netograf.ro – aplicaţia ANCOM pentru testarea si monitorizarea calităţii serviciului de internet – operatorii de internet mobil le-au oferit utilizatorilor următoarele viteze medii reale de download:

Internet mobil Viteza reală download-indoor Viteza reală download-outdoor Orange Romania 27,83 Mbps 39,21 Mbps RCS&RDS 2,62 Mbps 2,85 Mbps Telekom Romania Mobile Communications 10,25 Mbps 13,45 Mbps Vodafone Romania 15,78 Mbps 26,77 Mbps

Primii cinci furnizori de internet fix au oferit in acelaşi interval următoarele viteze medii reale de download:

Internet fix Viteza reală download-fir Viteza reală download-wireless Digital Cable Systems 47,42 Mbps 26,25 Mbps Nextgen Communications 63,57 Mbps 35,53 Mbps RCS & RDS 98,95 Mbps 43,48 Mbps Telekom Romania Communications 31,10 Mbps 16,68 Mbps UPC Romania 57,19 Mbps 31,27 Mbps

Deşi toate testele realizate de utilizatori se înregistrează in baza de date a Netograf.ro, pentru ca statisticile sa fie corecte si relevante şi pentru a evita eventuale vicieri ale rezultatelor, anumite teste sunt excluse din calcul, pe baza unui set de criterii prestabilite. Se exclud astfel automat testele:

· efectuate de la acelaşi IP, in cazul in care sunt efectuate teste multiple in aceeaşi zi;

· in care utilizatorul selectează un alt furnizor decât cel detectat pe baza IP-ului;

· nefinalizate (viteza download, viteza upload sau întârzierea au valoarea 0);

· efectuate de la un IP proxy;

· a căror viteza de download sau upload depăşeşte viteza nominala/maxima specificata in oferta furnizorului (testele vor fi eliminate complet in cazul serviciului de acces la internet mobil si doar pentru oferta respectiva pentru serviciul de acces la internet fix).

De asemenea, in scopul reflectării corecte a situaţiei din piaţă, în ce priveşte statisticile trimestriale, ANCOM işi rezerva dreptul de a analiza in detaliu informaţiile asociate testelor efectuate si după caz de a opera si alte excluderi pentru a elimina eventuale tentative de influenţare a acestora.